PTTEP ราคาหุ้นไม่สะท้อนการเข้าซื้อแหล่งก๊าซใหม่-น้ำมันขาขึ้นแนะซื้อเป้า 127 บาท
PTTEP ราคาหุ้นไม่สะท้อนการเข้าซื้อแหล่งก๊าซใหม่-น้ำมันขาขึ้นแนะซื้อเป้า 127 บาท
1 เม.ย. 2562

บล.เคทีบี (ประเทศไทย) ระบุในบทวิเคราะห์วันนี้(1เม.ย.) ว่า บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP  แนวโน้มราคาน้ำมันดิบในระยะกลางมีโอกาสปรับขึ้นหลังการเจรจาการค้าสหรัฐกับจีนที่ปักกิ่งออกมาในเชิงบวก และอาทิตย์หน้าจะเจรจากันต่อที่วอชิงตันและคาดว่าจะลงนามข้อตกลงกันในได้กลางเดือนหน้า ซึ่งจะเป็นปัจจัยผ่อนคลายความกังวลต่อการชะลอตัวของเศรษฐกิจโลก
ราคาหุ้นปัจจุบันยังไม่สะท้อน Upside อีก 10-20 บาท/หุ้น  และจะมีกำไรเพิ่มขึ้น 12-15% จากการเข้าซื้อ 100% แหล่งปิโตรเลียมของ Murphy มูลค่า 2.1 พันล้านเหรียญ ในระดับราคาที่สมเหตุสมผล ที่ประมาณ 8 เหรียญ/บาร์เรล เทียบกับค่าเฉลี่ย 10 เหรียญ/บาร์เรลในปี 2018 และ High EBITDA margin ที่ระดับ 70-75% เท่ากับระดับเดียวของ PTTEP ปัจจุบัน และยังเป็นแหล่งน้ำมันคุณภาพสูง